Vyžuonų mokykla

Vyžuonų mokykla – buvusi dieninė, savarankiško mokymosi bendrojo lavinimo mokykla Vyžuonose (Utenos raj.), Šilo g. 6, vykdanti priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 190184177, steigėjas Utenos rajono savivaldybės taryba. Istorija Pirmosios mokyklos įkūrimo metai nežinomi, tačiau 1772 m. ji čia jau buvo. 1777 m. mokėsi 25 vaikai, 1781 m. ją lankė 26, 1782 m. – 24, 1804 ir 1805 m. – po 20, 1828 m. – 10 mokinių. 1853 m. vyskupo Motiejaus Valančiaus inicityva ji atkurta. Tuomet mokėsi 19 mokinių. 1864 m. veikė parapijinė pradinė mokykla. 1880 m. rusų mokytojas P. Lebedevas įveisė sodą. 1899 m. mokėsi 50 moksleivių, mokytojavo St. Ostapkovičius. Buvo metų kai čia mokyta lenkiškai, rusiškai. Tikyba dėstyta lietuviškai. 1902 m. mokytojavo Trubač, po 1905 m. – Žakevičius, kartu dirbęs ir felčeriu. Jis iš dvarininko Meištavičiaus išrūpino 1 ha žemės ir ėmė statyti mokyklą, tačiau Pirmasis pasaulinis karas sutrukdė. 1909 m. špitolėje atidaryta „Saulės“ draugijos mokykla, joje mokėsi 60 mokinių. Mokytojavo Kazys Juška, Marija Vitaitė, vedėja – M. Zatautaitė. 1914 m. mokytojas Žakavičius pasitraukė į Rusiją. 1913 m. įsikūrė mergaičių mokykla, tačiau 1915 m. jos vietoje vokiečiai įsteigė pieninę. 1917 m. mokytojavo J. Matelis, 1918 m. – A. Karickas, po 1918 m. – P. Saladžius, M. Zaštautytė, O. Malinauskaitė. 1923 m. Vyžuonų pradžios mokyklą lankė per 100 vaikų. 1927–1933 m. mokyklos vedėjas M. Varnas, dirbo mokytojos Striškaitė ir Kazlauskaitė, 1933–1935 m. Vaškelis, Saladžius, S. Šileikienė. 1930 m. baigta statyti dalis mūrinės mokyklos, ji baigta tik 1935 m. 1935 m. atidaryti V ir VI skyriai. 1935–1940 m. mokyklos vedėjas J. Striška, mokytojai Masiulytė-Žiedienė, J. Striškienė, U. Saladžiūtė. J. Striška įveisė sodą. Nepriklausomybės metais buvo ir maža žydų mokyklėlė. 1941–1944 m. mokykloje dirbo Marcinkevičius ir Slapšys. 1944 m. įsteigta progimnazija, dirbo dvejomis pamainomis. 1948 m. mokyklai atiduota klebonija. 1949 m. atidaryta Vyžuonų septynmetė. 1954 m. Vyžuonų septynmetė mokykla perorganizuota į priaugančią vidurinę mokyklą. Atidarytos aštunta ir devinta klasės, į devintą klasę sugrįžo Utenos vidurinių mokyklų aštuntose klasėse mokęsi mokiniai. 1956 m. išėjo pirmoji 12 abiturientų laida. 1969 m. ji tapo vidurine mokykla. 1968 m. pavasarį pradėta statyti nauja vidurinė mokykla, o 1969 m. gruodžio 3 d. įvyko mokyklos atidarymas. 1997 m. pradėta dėstyti informatika, 1997 m. išrinktas pirmasis mokyklos prezidentas – dešimtokas Marijus Zaborskas. 1998 m. įsikūrė ikimokyklinė grupė, nuo 2000 m. Vyžuonų seniūnijos biblioteka, nuo 1998 m. veikia moksleivių įmonė „Tik jums“, nuo 1998 m. veikia muziejus. 2001 m. Vyžuonų vidurinė mokykla reorganizuota į pagrindinę mokyklą. 2006 m. uždarytas Šiaudinių skyrius. 2017 m. mokykla tapo Užpalių gimnazijos skyriumi. Direktoriai 1944 m. Balys Stasiulionis, vėliau Svilas, A. Strolia 1949 m. Zofija Skardžiūtė 1950 m. J. Kazlauskas 1951 m. Bronislovas Vaišnoras 1986 m. Janina Tamošiūnienė 1990 m. Henrikas Zabiela nuo 1997 m. Rimantas Žvirblis Žymūs mokiniai Leonardas Grudzinskas, žurnalistas-gamtininkas, rašytojas Antanas Masionis, poetas, kritikas Rėda Nemickienė, archeologė Bronius Radzevičius, rašytojas Šaltiniai Nuorodos Mokyklos svetainė Archyvuota kopija 2007-08-10 iš Wayback Machine projekto.